kardosdrur/scandi-wiki huggingface dataset:
Ranger Uranmine

Ranger Uranmine er en 79 km2 stor mine som ligger omgivet af Kakadu Nationalpark i Northern Territory i Australien, 230 kilometer øst for byen Darwin. Åremassen blev opdaget i 1969, og minen sattes i drift i 1980, og opnåede fuld produktionskapacitet af uranoxid i 1981. Der er udvundet 125.000 tons uranoxid fra minen. Minen drives af Energy Resources of Australia, som til 68 procent er et datterselskab af Rio Tinto Group.

Uran fra Ranger-minen sælges til atomkraftværker i Japan, Sydkorea, Storbritannien, Frankrig, Tyskland, Spanien, Sverige og USA.

Den oprindelige åremasse var fuldstændig udgravet i slutningen 1995, selvom noget af det stadig ligger oplagret. En anden åremasse kaldet Ranger 3 påbegyndte udgravning i 1997 – begge miner er dagbrud.

Kildehenvisninger

Eksterne henvisninger 

Minedrift i Australien
Etableret i 1980
Uranminer
2. etape af Tour de France 2011

Anden etape af Tour de France 2011 blev kørt søndag d. 3. juli og var en 23 km lang holdtidskørsel, som gik fra Les Essarts til Les Essarts.

Garmin-Cervélo vandt etapen, og Thor Hushovd overtog den gule førertrøje. 

Etape: 2. etape
Dato: 3. juli
Længde: 23 km
Gennemsnitshastighed: 55,6 km/t

Startliste

Resultatliste

1. mellemtid, Boulogne, 9 km

2. mellemtid, La Merlatière, 16,5 km

Mål, Les Essarts, 23 km

Ekstern henvisning 
Etapeside  på Letour.fr     

 02

en:2011 Tour de France, Stage 1 to Stage 11#Stage 2
Kaptajn Grants børn

Kaptajn Grants børn (originaltitel: Les Enfants du capitaine Grant) er en roman af den franske forfatter Jules Verne. I bogen hører man meget om skibe, om lord Edward og hans skib Duncan. Han og nogle venner sejler ud til tre mænd, som var forsvundet.

Romanen er filmatiseret flere gange, bl.a. ved den sovjetiske film fra 1936, Kaptajn Grants Børn

Eksterne henvisninger 

Jules Verne
Romaner fra Frankrig
Nedre Lothringen

Hertugdømmet Nedre Lothringen opstod i 959, da Hertugdømmet Lothringen blev delt i de to, nemlig Nedre Lothringen og Øvre Lothringen (det nuværende Lorraine).

Geografisk område 
Nedre Lothringen omfattede størstedelen af det nuværende Belgien. Hertugdømmet strakte sig også langt ind i Tyskland, mens mindre dele af Nederland og Frankrig også hørte til Nedre Lothringen. Den del af nutidens Luxembourg, der ligger ved floden Sauer eller længere mod nord, hørte også med til hertugdømmet.

Nedre Lothringen 959 – 1190 
Kongerne (de tysk-romerske kejsere) forsøgte at undgå, at der opstod en arvelig hertugslægt. Derfor blev landet ofte forlenet til en ny slægt. Alligevel var en ny hertug ofte søn eller dattersøn af en tidligere hertug. 
 
Hertugerne kom fra følgende slægter: Matfrieds dynasti (959-972: vicehertuger eller markgrever indtil 965), Karolingerne (976-1012), Huset Ardennerne–Verdun (Wigeriche) (1012-1045), Huset Luxemburg (1046-1065), Huset Ardennerne–Verdun (1065-1076), Salier dynastiet (1076-1087), Huset Boulogne (Ardennerne–Bouillon) (1087-1100), Huset Limburg (1101-1106), Huset Leuven (1106-1129), Huset Limburg (1129-1139) og Huset Leuven (1139-1190). 

Godfred den 4. (hertug 1069-1076) indstillede sin nevø Godfred af Bouillon som sin arving. Godfred af Bouillon var søn af Ida af Bouillon og dattersøn af Godfred den 3. (hertug 1065-1069). Kejser Henrik 4. indsatte imidlertid sin egen søn Konrad som hertug, og Godfred måtte i første omgang nøjes med herredømmet over Antwerpen og Bouillon. Alligevel blev Godfred senere både fyrste (”konge”) af Jerusalem og hertug af Nedre Lothringen, det sidste under navnet Godfred den 5.

Hertugdømmet Brabrant 1190-1795 

På en rigsdag i Schwäbisch Hall i 1190 opløste kong Henrik 6. af Tyskland hertugdømmet Nedre Lothringen. I stedet opstod der små fyrstbiskopdømmer og nogle verdslige stater. Høflighedstitlen hertug af Nedre Lothringen („Duc de Lothier“) blev givet til Henrik 1. af Brabrant. Henrik var søn af den sidste regerende hertug af Nedre Lothringen. 

Hertugerne af Brabrant (og Lothier) kom fra følgende slægter: Huset Leuven (1184-1406), det yngre hus Burgund (la maison de Valois-Bourgogne) (1406-1482), Huset Habsburg (1482-1740), Maria Theresia af Habsburg og Frans af Lothringen (1740-1780) og Huset Habsburg-Lothringen (1780-1795). 
 
I den burgundiske periode blev de fleste verdslige stater i det tidligere nedrelothringske hertugdømme samlet under Brabrants ledelse. Ved Marie den Rige af Bourgognes død i 1482 overtog hendes mand Maximilian af Habsburg derfor styret af det meste af Nedre Lothringen. Deres søn Philip den smukke overtog arven i 1494. 

I 1795 erobrede det franske nationalkonvents tropper Brabant og andre belgiske provinser.

Kilder 
 Engelsk wikipedia på Lower Lorraine

Belgiens historie
Nederlandenes historie
Frankrigs historie
Tysklands historie
Tidligere tyske stater
Rafael Frühbeck de Burgos

Rafael Frühbeck de Burgos (født Rafael Frühbeck Frühbeck den 15. september 1933 i Burgos, død 11. juni 2014 i Pamplona) var en spansk dirigent og komponist.

Frühbeck studerede violin, klaver og komposition ved konservatorierne i Bilbao og Madrid. Han dimiterede summa cum laude fra Hochschule für Musik i München i direktion og vandt Richard Strauss-prisen.

Frühbeck har været chefdirigent for Rundfunk-Sinfonieorchester Berlin, Deutsche Oper, Bilbao Orkestra Sinfonikoa og Wiener Symphoniker, så vel som førstegæstedirigent for talrige orkestre i Europa, USA og Japan. Han fik sin amerikanske debut med Philadelphia Orchestra. Fra 1980 til 1983 var han chefdirigent for Yomiuri Nippon Symfoniorkester i Tokyo, for hvem han nu er æresdirigent.

Fra 2001 til 2007 var Frühbeck chefdirigent for Orchestra Sinfonica Nazionale della RAI. Han blev chefdirigent for Dresdner Philharmonie i 2004. I januar 2011 meldelte Cincinnati Symphony Orchestra ansættelsen af Frühbeck som kreativ leder af dets Masterworks Series af koncerter, startende med sæsonen 2011-2012. I februar 2011 bekendtgjorde DR SymfoniOrkestret ansættelsen af Frühbeck som deres næste chefdirigent fra sæsonen 2012-2013 med en kontrakt på 3 år.

I marts 2014 kollapsede Frübeck de Burgos næsten under en koncert i Washington, og han valgte derfor efter råd fra sin læge at annoncere enden på sin karriere den 4. juni 2014. Under en uge efter afgik Frübeck de Burgos ved døden.

Referencer 

Dirigenter fra Spanien
Komponister fra Spanien
Stockholms ström

Strömmen eller Stockholms ström,  er et vandområde som udgør den væstentligste del af Saltsjön i Stockholm hvor udløbet fra Mälaren efter Norrström og Söderström strømmer ud mod  Østersøen. Området savner formel afgrænsning, og forskellige opfattelser råder om hvor grænserne går.

Ved Strömmens nordlige side findes kajen ved Kungsträdgården hvor fuglene samles om vinteren. Videre ligger Blasieholmen med turist- og vaxholmsbådene. Den sydlige side af Strömmen domineres af slottets nordøstlige  side.

Beliggenhed 
Ifølge bystyrets definition begynder  Strömmen vest for Strömbron hvor de stride fosser i Norrström ophører. Ifølge de officielle kort benævnes  området frem til syd for Blasieholmen som en del af Norrström, selv om der også ligger Strömgatan, Strömbron og Strömkajen.

Området mellem Gamla Stan og Skeppsholmen/Kastellholmen benævnes  mere allment og ifølge flere kort  for Strömmen og det officielle stockholmskort inkluderer også vandområdet nord for Södermalm, syd for Kastellholmen frem til Beckholmen.

I fiskerisammanhæng angives Stockholms ström i reglen som  vandområdet vest for Strömbron, hvilket ifølge andre definitioner hører til Norrström.

Se også 
 Norrström
 Strömbron
 Saltsjön
 Stallkanalen
 Söderström

Referencer 

Stockholms geografi
Vandløb i Sverige
Peter Krebs

Peter Krebs, er en dansk tidligere rugbyspiller. Han spillede i Lynet Aalborg, fra han var 13, til 37 år gammel. Han blev som 16-årig som den yngste nogensinde udtaget til det danske A-landshold. Han fik titlen "Danmarks Bedste Sparker" i 1982.

Peter Krebs har fejret jubilæum med 25 landskampe for rugby-landsholdet.

Noter 

Rugbyspillere fra Danmark
Tjek fødselsår
John Patitucci

John James Patitucci (22. december 1959 i New York) er en amerikansk bassist. 

Patitucci kom frem med Chick Coreas Electric Band i 1985. Han har har også spillet i Wayne Shorters kvartet i begyndelsen af 2000'erne og har lavet en snes soloplader i eget navn. 

Han har igennem tiden spillet med Roy Haynes, Dave Weckl, Herbie Hancock, Stan Getz, Michael Brecker, George Benson, John Abercrombie, Jack DeJohnette, Tony Williams, Randy Brecker, Freddie Hubbard, Sting, Carly Simon, McCoy Tyner og B.B. King etc. 

Patitucci, som både spiller kontrabas og elbas professionelt, spiller i de fleste genrer.

Diskografi 
I eget navn
 John Patitucci
 On the Corner
 Sketchbook
 Heart of the Bass
 Another World
 Mistura Fina
 One More Angel
 Now
 Imprint
 Communion
 Songs, stories and Spirituals
 Line by Line
 Remembrance

Medvirkende på andres album, i udvalg

 The Chick Corea Electric Band – Chick Corea
 Light Years – Chick Corea
 GRP Super Live – Chick Corea, Dave Grusin, Lee Ritnour
 Eye Of The Beholder – Chick Corea
 Inside Out – Chick Corea
 Beneath The Mask – Chick Corea
 To The Stars – Chick Corea
 Chick Corea Accustic Band – Chick Corea
 Alive – Chick Corea 
 Live at The Blue Note in Tokyo – Chick Corea

Kilde 
 Biografi af John Patitucci på johnpatitucci.com

Personer fra New York City
Bassister fra USA
Jazzmusikere fra USA
Eric Marienthal

Eric Marienthal (født 19. september 1957 i Sacramento, Californien) er en amerikansk altsaxofonist.

Marienthal er nok bedst kendt fra Chick Coreas Electric Band. Han spiller i jazz-, jazzfusion- og popgenrerne.

Han har også spillet med Billy Joel, Barbra Streisand, Elton John, Burt Bacharach, B.B. King, Dave Grusin, Olivia Newton-John og Yellowjackets. Marienthal, som kun spiller altsaxofon, har desuden lavet soloplader i eget navn.

Diskografi 
I eget navn
 Voices of The Heart
 Round Trip
 Crossroads
 Oasis
 One Touch
 Street Dance
 Easy Street
 Walk Tall
 Turn Up The Heat
 Sweet Talk
 Got You Covered
 Just Around The Corner

Medvirkende på andres album, i udvalg
 Light Years – Chick Corea
 GRP Super Live – Chick Corea etc.
 Eye of The Beholder – Chick Corea
 Inside Out – Chick Corea
 Beneath the Mask – Chick Corea
 To The Stars – Chick Corea
 On The Corner – John Patitucci

Kilde 
 Biografi af Eric Marienthal på ericmarienthal.com

Eksterne henvisninger 

Saxofonister fra USA
Jazzmusikere fra USA
Eddie Locke

Eddie Locke (2. august 1930 i Detroit – 7. september 2007 i New Jersey) var en amerikansk jazztrommeslager.

Locke blev kendt sammen med sin instrumentkollega Oliver Jackson i et show ved navnet Bop & Locke (1948-1953). Han flyttede så til New York i 1954, hvor han spillede med bl.a. Coleman Hawkins, Roy Eldridge, Teddy Wilson og Willie "The Lion" Smith. Han spillede i 1970'erne med bl.a. Lee Konitz og Tiny Grimes. 

Locke spillede genremæssigt bredt fra tidlig swing til mere moderne jazz. Han har lavet to soloplader i eget navn.

Diskografi 
 Jivin´With the Refuges from Hastings Street 
 Eddie Locke and Friends

Kilde 
 Biografi af Eddie Locke på allmusic.com

Trommeslagere fra USA
Jazzmusikere fra USA
Musikere fra Chiaroscuro Records
Oviraptor

Oviraptor er en slægt af små mongolske theropod dinosaur, først opdaget af palæontolog Roy Chapman Andrews, og første gang beskrevet af Henry Fairfield Osborn, i 1924. Dens navn er latin for 'æg tyv', med henvisning til det faktum, at den første fossile eksemplar blev fundet oven på en bunke af, hvad der blev anset for at være Protoceratops æg, også givet som et resultat af denne finde. 

Dinosaurer
John Jellicoe, 1. jarl af Jellicoe

John Rushworth Jellicoe, 1. jarl Jellicoe (5. december 1859 – 20. november 1935) var en engelsk søofficer, der startede sin karriere i 1872 i Royal Navy. Han blev udnævnt til admiral op til første verdenskrig, hvor han blandt andet deltog i Søslaget ved Jylland 1916. 

Jellicoe virkede som generalguvernør af New Zealand i perioden mellem 1920 – 1924 og blev i 1925 ophøjet til jarl.

Krige 
John Jellicoes første krig var den engelsk-egyptiske krig i 1882. Senere deltog han i nedkæmpelsen af Bokseropstanden. 
John Jellicoe var øverstkommanderende over Grand Fleet i 1914-1916. Derefter var sir David Beatty den øverstkommanderende i 1916-1919. De to admiraler var i fællesskab ledere af den britiske flåde under Søslaget ved Jylland i 1916.

Familie 
John Jellicoe fik fem døtre og een søn. Denne søn (George Jellicoe, 2. jarl Jellicoe) blev også admiral. I 1963-1964 var George Jellicoe Storbritanniens sidste marineminister. Han blev jarl i 1935, men indtrådte først i Overhuset, da han fyldte 21 år i 1939. Han var medlem af huset indtil sin død 68 år senere. George Jellicoe var Overhusets alderspræsident i 1999-2007.  

Jarler fra Det Forenede Kongerige
Admiraler fra Storbritannien
New Zealands generalguvernører
David Beatty, 1. jarl Beatty

David Beatty, 1. jarl Beatty (17. januar 1871 – 11. marts 1936) var en britisk admiral, der var kendt for sin rolle under en række søslag under første verdenskrig bl.a. Søslaget ved Jylland, og som marineminister fra 1919 til 1927.

Han var den yngste ikke kongelige admiral siden Lord Nelson. Han trak sig i 1927 tilbage og blev adlet som jarl.

Militærfolk fra Storbritannien
Jarler fra Det Forenede Kongerige
Admiraler fra Storbritannien
Saadabad-pagten

Saadabad-pagten var en traktat der blev indgået den 7. juli 1937 i Saadabad Paladset, den daværende shahens palads udenfor Teheran i Irak, imellem Tyrkiet, Persien, Afghanistan og Irak. 

Med traktaten anerkendte de fire lande hinandens grænser og forpligtede sig til ikke-indblanding i hinandens indre forhold, samt at mødes i tilfælde af internationale konflikter med interesse for de fire lande. 

Traktaten blev fornyet i 1942 med fem år .

Eksterne henvisninger 
Svensk Tidskrift 1939, s. 704

Noter

Mellemøstens historie
Traktater
Circus Krone

Circus Krone er Europas største cirkus. Det ejes af Jana Mandana Lacey-Krone og har vinterkvarter i München ved Zirkus-Krone-Strasse. Det blev grundlagt i 1905 som en traditionel familievirksomhed i Harzen af Carl Krone (1870-1943) under navnet Circus Charles som et dyreshow. Sidenhen blev Cirkus Krone drevet af hans datter, Frieda Sembach-Krone (1915-1995) og hendes mand Carl Sembach-Krone (1908-1984). Deres datter Christl Sembach-Krone overtog cirkuset 1980 og drev det til hun døde i 2017. Hun fik ingen børn og ifølge Sembach-Krones testamente blev Cirkus Krone efterladt til hendes adoptivdatter, Jana Pilz, Jana Mandana Lacey-Krone, som er biologisk datter af Uhrs Pilz og hans kone Machy Pilz.

Elefanter 
Personer som har gjort tjeneste som staldmester for elefanterne og været Zoo-Chef er: Carl Krone, Hubert Mirow, Harry Philadelphia-Huling, Harry Jahn, 1982-1998: Banda Puntha Vidane, 1998-2000: Patricia Zerbini, 2000-2001: Dan Köhl.

Fra 2002 havde James Puydebois sammen med Jana Mandana ansvar for Circus Krones elefanter.

Kilder

Eksterne henvisninger 

 Circus Krone 
 Viktor Ullrich: Hauptstadt der Bewegung. Teil 3 Munchen 1941—1946, ARNDT, 
 Kürschner, K.-D.: Circus Krone — Von der Menagerie zum größten Circus Europas. Hrsg. Circus Krone. Ullstein, Berlin 1998, 

Cirkus
Lihmes Gård

Lihmes Gård er en nyklassisistisk ejendom beliggende Kongens Nytorv 18 i København. Den huser i dag Restaurant Fiat i stueetagen og it-konsulenthuset Nine i de øvrige etager.

Historie 
Huset blev opført i 1768 for brændevinsbrænder Christian Rasmussen Lihme og tilskrives arkitekten Hans Næss (1723-1795).
Fra 1852 til 1860 var skuespilleren Adolph Rosenkilde blandt ejendommens beboere. I 1856 blev han tilknyttet Det Kongelige Teater på den anden side af pladsen. Komponisten Peter Heise boede kortvarrigt på adressen i 1866-1867.

Arkitektur 
Bygningen er et nyklassisistisk borgerhus i fire etager og fem fag bredt. De midterste tre fag fremstår som en risalit dekoreret med relief med Poseidon mellem mellem anden og tredje etage. Relieffet flankeres af to portrætmedaljoner placeret på yderfagene.

Se også 
 Arkitektur i København

Referencer 

Indre By (København)
Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Flensborg EC

Flensborg EC, omdøbt i 1986 fra Flensborg-Harrislee Eissport Club, blev stiftet i 1984. Siden 1985 har klubben deltaget i Hockey League. Mellem 1984 og 1994 flyttede klubben midlertidigt til Isstok, desuden forsøgte klubben at etablere kunstskøjteløb. Siden 2003 er foreningen inaktiv på grund af manglende plads.

Is Hockey 
I begyndelsen spillede EC Flensborg primært i den lokale Slesvig-Holsten liga. 1989 avancerede klubben til Regionalliga Nord, hvor den tilbragte to sæsoner. Dette blev efterfulgt af en mindre successful sæson og en nedrykning tilbage til Verbands- og Landesliganiveau. I 1994/1995 rykkede klubben op i ligaforeningen Nord-Øst og blev nummer to i den Nord-tyske Cup. I 1995/1996 forblev klubben i Regionalliga Nord. Men rykkede i 1996/1997 sæsonen igen ned i Verbandsliga. I 1998 de nåede finalen i den nordtyske Cup, dog med et nederlag til Nordhorn. I 2003/2004 blev lejeaftalen for Glacier Hall i Harrislee (hjemmebanen for den nordligste ishockey klub i Tyskland) mellem ejeren og FHEC ikke fornyet. FHEC har siden været en inaktiv forening, så derfor tager EHC 06 Timmendorf del som den eneste repræsentant for den Slesvig-Holstenske forbund. Dog tilhørte FHEC stadig i Slesvig-Holstens skøjteløbsforbund. I 2014 blev klubben officielt opløst fra det Slesvig-holstenske issportsforbund. I øjeblikket spiller i Flensburg i hobbyforeninger kaldet "street teams".

Curling 
I 1984 blev Flensborg EC Curling Division grundlagt. Ideen kom fra Emil Scheibner, som blev opmærksomhed på curlingsporten under en ferie i Østrig. Curling divisionen opnåede en vis succes. I 1989 og 1990 blev kvinderholdet slesvig-holstenske mestre. I målskydning gik titlen til Flensborg to gange. I 1994 overgik curling devision over til SV Adelby Flensborg.

Kunstskøjteløb 
Det blev aldrig til nævneværdige sejre for Flensborg Kunstskøjteløb og sporten eksisterer ikke længere på professionelt plan i Slesvig-Holsten.

Weblinks 
 Homepage FHEC 

Issport
Sport i Flensborg
EC
Ishockeyklubber i Tyskland
Holsted Kirke

Holsted Kirke er navnet på flere danske kirker:
 Holsted Kirke (Næstved Kommune) – en kirke i Holsted Sogn i Næstved Kommune
 Holsted Kirke (Vejen Kommune) – en kirke i Holsted Sogn i Vejen Kommune
Salta

Salta kan referere til:

 Salta, Argentina, en by i Argentina
 Salta (provins), en provins i Argentina
 Salta, Bangladesh, en by i Bangladesh
 Salta (elv), en elv i Rumænien
Lummerhed

Lummerhed er en form for humor med tvetydige seksuelle konnotationer, men som ikke er direkte vulgært, sjofelt og ubehagelig.

Lummer humor anses for at være udpræget i Danmark. En populær dansk lummer bemærkning er "Det sagde hun også i går". Ørkenens Sønners er kendt for deres lumre humor. Jolly Cola-reklamen fra 1993, der vandt TV 2's afstemning som alle tiders bedste reklame, spiller på lummer humor på arbejdspladsen.

Lumre bemærkninger på arbejdspladsen kan nærme sig sexchikane hvis ikke der er en indforståethed mellem parterne. 

I 2006 betegnede Helle Thorning-Schmidt Jens Rohde som et "løsgående missil" hvortil han svarede "Med et glimt i øjet kan jeg sige, at hun endnu har til gode at se mit missil, så jeg tager det roligt." Denne bemærkning af nogle karakteriseret mere som sjofel end lummer.

Henvisning 

Humor
Peter Farrelly

Peter Farrelly (født 17. december 1956) er en amerikansk filminstruktør. Han har blandt andet instrueret filmen Dumb and Dumber med Jim Carrey.

Eksterne links 
 

Filminstruktører fra USA
Modtagere af Golden Raspberry Awards
Freden i Leoben

Freden i Leoben, også kaldet Traktaten fra Leoben, var en foreløbig fredsaftale, som den franske general Napoleon Bonaparte den 17. april 1797 underskrev med Østrig.

Fredsaftalen blev underskrevet i den østrigske by Leoben, efter at franske tropper under Napoleon havde fordrevet østrigerne fra Italien og forfulgte dem ind i selve Østrig.

Den foreløbige aftale indeholdt mange hemmelige klausuler, som indebar, at Østrig skulle afstå de Østrigske Nederlande og Lombardiet til Frankrig og dets vasalstater. De Østrigske Nederlande var allerede blevet annekteret af Frankrig i 1795, men i denne traktat blev annektionen formelt anerkendt af Østrig. 

Østrig blev kompenseret med de venetianske områder Veneto, Istrien og Dalmatien. Dermed blev den 900 år gamle venetianske republik delt mellem Frankrig og Østrig. Traktatbestemmelserne blev bekræftet i den endelige fredstraktat, Freden i Campo Formio, den 17. oktober 1797 og hermed var den første koalition mod Frankrig formelt opløst.

Fredsaftaler
Begivenheder i 1797
Østrigs historie
Franske fredsaftaler
Taylor Momsen

Taylor Michel Momsen (født 26. juli 1993) er en amerikansk skuespiller, musiker og model, som blandt andet har medvirket i "Gossip Girl" som Jenny Humphrey, i "Grinchen - Julen er stjålet" som Cindy Lou Who og som frontfigur for rockbandet The Pretty Reckless.

Filmografi

Eksterne henvisninger 
 

Børneskuespillere fra USA
Sangere fra USA
Skatteår

Skatteår er en periode på 365 dage, hvor man opgør indkomsten for juridiske personer. 
I Danmark og langt de fleste OECD-lande er skatteåret lig kalenderåret (1. januar – 31. december).
Undtagelser her til er eksempelvis: England 6. april til 5. april; Australien har 1. juli til 30. juni; Indien 1. april til 30. marts.

Selskaber kan have et forskudt regnskabsår.

Eksterne henvisninger 
 Om skatteår på skats hjemmeside

År
Gap (Hautes-Alpes)

Gap er en by i departementet Hautes-Alpes i regionen Provence-Alpes-Côte d'Azur i det sydøstlige Frankrig. Den ligger ca. 100 km syd for Grenoble og 150 km nord for Aix-en-Provence. Gap er hovedstad i departementet Hautes-Alpes, og har ca. 39.000 indbyggere. Byen er kendt for sin ost, le gapençais.

Under Romertiden blev Gap kaldt Vapincum.

Udvikling i folketallet:

 1990 – 33.444
 1999 – 36.262
 2006 – 39.557

Referencer 
 INSEE

Eksterne henvisninger 

Byer i Hautes-Alpes
Strömbron

Strömbron er en bro i det centrale Stockholm. Den er en 140 meter lang vejbro over Norrström mellem Norrmalm og Gamla stan, som forbinder Strömgatan med Slotskajen og Skeppsbron.

I 1928 byggedes en midlertidig pontonbro på stedet i forbindelse med reparationsarbejder på Norrbro.

Den nuværende Strömbron blev taget i brug 22. november 1946 hvorefter trafikken mellem Kungsträdgårdsgatan og Skeppsbron slap for omvejen via Norrbro. Denne omlægning inkluderede også sporvognstrafikken.

Da broen blev regnet for en midlertidig løsning gjordes den meget enkel og der blev ikke lagt nogen vægt på det æstetiske; Man regnede kun med at den skulle fungere i 10 år og ikke en gang med i byplanen. Konstruktionen består af en 20 meter bred betonplade (kørebanen) på stålbjælker, lagt på betonbjælker over de oprindelige træpæle. Disse slutter ca. 1 meter over vandoverfladen, hvilket er usædvanligt for den type konstruktioner, og kunne udsætte den for råd. I 1964 forstærkedes konstruktionen for at undgå dette

I generalplanen for Stockholm fra 1962 og 1967, fblev der foreslået en tunnel under Norrström, som skulle forbinde Strandvägen med Skeppsbron, den såkaldte Blasieholmsleden. Broen står der dog fortsat, og dens holdbarhed kontrolleres jævnligt, men den holder over al forventning, men blev dog renoveret i 2007-2009.

Eksterne kilder og henvisninger 

 Dufwa, Arne: Trafik, broar, tunnelbanor, gator, Liber Förlag, Stockholm 1985, Monografier udgivne af Stockholms stad, Stockholms tekniska historia 1. . Libris 513275.

Broer i Sverige
Bygninger, konstruktioner og anlæg i Stockholm
Postdistributionscenter

Et postdistributionscenter er et sted hvorfra postomdeling (postdistribution) foregår. Tidligere foregik postomdelingen fra posthuse, hvilket ikke længere er tilfældet. I enkelte tilfælde er der fortsat posthus og distributionscenter i den samme bygning eller på samme sted. 

Adskillelsen i posthuse og distributionscentre er sket af effektiviseringsårsager. Denne adskillelse er også den primære årsag til at anmeldte forsendelser som hovedregel først kan afhentes næstkommende dag (eller fr.o.m. kommende mandag hvis forsendelsen anmeldes på en lørdag); efter at brev- og pakkeomdelerne (i folkemunde postbude) efter afsluttet rute er vendt tilbage til distributionscentret indsamles anmeldte forsendelser og køres ud til postbutik eller afhentningssted.

Distributionscenter